Stagecoach (cinta de 1939)

:*Iste articlo ye sobre una cinta de western estausunidense de l'anyo 1939; ta atros usos, se veiga *'Stagecoach***.





***Stagecoach*** (títol orichinal en [[Idioma anglés|anglés]], en [[Idioma aragonés|aragonés]] ***Dilichencia***, estrenada en [[Aragón]] con o títol en [[Idioma castellano|castellano]] de ***La diligencia***, ***A dilichencia**'' en aragonés) ye una [[cinta]] de ''[[western]]'' de [[cine estausunidense]] de l'anyo [[1939]] dirichida por [[John Ford]] seguntes un [[guión adaptau]] de [[Dudley Nichols]], basau en o relato ''The Stage to Lordsburg'', publicau en [[1937]] en a revista ''[[Collier's]]'' por [[Ernest Haycox]]. Producida por [[Walter Wanger]] ta la suya productora ''[[Walter Wanger Productions]]'', la [[dirección de fotografía]] d'a cinta ye obra de [[Bert Glennon]] y la suya [[Banda Sonora Orichinal]] ye un treballo colectivo de [[Richard Hageman]], [[Franke Harling]], [[Louis Gruenberg]], [[John Leipold]], [[Leo Shuken]], [[Gerard Carbonara]] (no acreditau) y [[Stephen Pasternacki]] (no acreditau). Os principals actors d'a cinta son [[Claire Trevor]], [[John Wayne]], [[Andy Devine]], [[John Carradine]], [[Thomas Mitchell]], [[Louise Platt]], [[George Bancroft (actor)|George Bancroft]], [[Donald Meek]], [[Berton Churchill]] y [[Tim Holt]].

Ista cinta encara que ye un ''western'' adopta la estructura narrativa propia d'una ''[[road movie]]'' en un momento en que ixa estructura yera cuasi desconoixida en o cine de Hollywood. Antiparte, emplega recursos visuals poco conoixius u desconoixius de raso en ixas envueltas, como l'emplego d'una camara instalada dencima d'a dilichencia.

== Argumento ==
En un lugarón de l'estau d'[[Arizona]] en [[Estaus Unius]] mientres os [[anyos 1880]] una ''Liga por as buenas costumbres y la decencia'' fa fuera d'o lugar a Dallas, una [[prostituta]], en metendo-la por a fuerza en a [[dilichencia]] que marcha enta [[Lordsburg]], en l'estau vecín de [[Nuevo Mexico]], chunto con un [[medico]] cacudo, lo doctor Josiah Boone, a qui tamién quieren fer fuera d'o lugar. Os atros viachers d'a dilichencia son Lucy Mallory, la muller d'un [[capitán]] de [[caballería]], qui ye [[Embarazo|embarazada]] y marcha ta reunir-se con o suyo mariu; Ellsworth Gatewood, un banquero que diz que marcha ta tractar d'un negocio; Hatfield, un antigo [[soldau]] de l'[[exercito confederau]] mientres a [[Guerra civil estausunidense]], chugador y pistolero y antigo amigo d'a familia Mallory; y Samuel Peacock, un [[comerciant]] d'[[alcol]].

Cuan la dilichencia marcha, plega la noticia de que han curtau o [[telegrafo]], pero que antis de curtar-lo han plegau dos noticias: [[Gerónimo]] con os suyos [[apaches]] ye fendo una incursión por a redolada, y Ringo Kid s'ha fugau d'a [[garchola]] y tamién se troba en a redolada. Alavez, lo [[sheriff]] Curly Wilcox, que ye amigo de Ringo y sabe que en realidat ye inocent d'o crimen por o cual l'han condenau, decide unir-se a la dilichencia como vichilant. Un chicot grupo de soldaus s'adhiben como [[escolta]] ta prevenir un ataque d'os indios.

Bien luego la dilichencia troba a Ringo, que tamién marcha enta Lordsburg en estar en ixe puesto los chirmans Plummers, responsables d'a muerte d'o suyo pai y d'o suyo chirmán, y qui ha churau vengar-se'n. Mientres o viache, augmenta mica en mica la tensión entre los pasachers y, antiparte, amanixe una atracción amorosa entre Dallas y Ringo, con os indios arredolando lo viache.

== Producción ==
John Ford yera conscient que a finals d'os [[anyos 1930]] lo western yera un chenero en decadencia, pero decidió de mercar por 2.500 [[Dólar estausunidense|dólars]] os dreitos d'adaptación d'o relato orichinal, y finalment trobó financiación ta la realización d'a cinta en o productor independient [[Walter Wanger]], encara que li costó de convencer-lo.

En primeras yera previsto que los actors protagonistas d'a cinta estasen [[Gary Cooper]] y [[Marlene Dietrich]], pero lo director John Ford prefirió d'esleyir a [[John Wayne]] y [[Claire Trevor]]. Dica l'inte, John Wayne no heba interpretau so que a-saber-los western de serie B, estando iste lo suyo primer gran papel y lo papel con que inició la suya carrera. Claire Trevor yera alavez una actriz que no heba teniu pas guaire suerte en as suyas interpretacions. Ta interpretar a los [[amerindios]] que amanixen en a cinta, contractoron a 300 indios [[navajos]] d'una reserva india amanada, encara que heban d'interpretar a indios [[apaches]].

O rodache d'a cinta s'escaició en o escenario natural de [[Monument Valley]], en l'estau d'[[Arizona]].

== Elenco ==


== Premios ==


== Remakes y reutilizacions ==
Dos cintas posteriors facioron servir secuencias descartadas d'ista cinta relativas a la persecución d'a dilichencia por os indios ''[[I Killed Geronimo]]'' ([[1950]], [[John Hoffman]]) y ''[[Laramie Mountains]]'' ([[1952]], [[Ray Nazarro]]). Se tracta d'una escena iconica, que amás ha estau reproducida en cuantos ''westerns'' posteriors.

Antiparte, bi ha dos ''[[remakes]]'' d'a cinta, ''[[Stagecoach (cinta de 1966)|Stagecoach]]'' ([[1966]], [[Gordon Douglas]]) y lo [[telefilm]] ''[[Stagecoach (cinta de 1986)|Stagecoach]]'' ([[1986]], [[Ted Post]]).

== Se veiga tamién ==
* [[Cine en 1939]].
* [[Cintas de 1939]].

== Referencias ==


== Vinclos externos ==

*  [https://www.imdb.com/title/tt0031971/ ''Stagecoach''] en [[Internet Movie Database]].
*  [https://www.rottentomatoes.com/m/1019774-stagecoach ''Stagecoach''] en [[Rotten Tomatoes]].
*  [https://www.allmovie.com/movie/v46399 ''Stagecoach''] en [[AllMovie]].
*  [https://www.tcm.com/tcmdb/title/91227/enwp ''Stagecoach''] en [[TCM Movie Database]].
*  [https://catalog.afi.com/Catalog/moviedetails/4173 ''Stagecoach''] en l' ''[[American Film Institute Catalog]]'' de l**American Film Institute*.
*  /  [https://www.filmaffinity.com/es/film288500.html *Stagecoach*] en [[FilmAffinity]].
*  [https://goitaquefanara.cat/item/20MqjH4BgKiy-yxda5O5 *Stagecoach''] en Goita què fan, ara!.